ম্যাচের শুরু থেকেই বল দখলে বার্সেলোনারই আগ্রহ বেশি ছিল। তাই ম্যাচে প্রথম শট রিয়াল নিলেও ১১ মিনিটে বার্সার এগিয়ে যেতে বাধেনি। বাঁ প্রান্তে দুর্দান্ত নিয়ন্ত্রণে বল নিয়ে বক্সের এক প্রান্তে রিয়াল রক্ষণকে ডেকে এনেছেন জর্ডি আলবা। তাঁর কাট ব্যাক যখন ডি বক্সের মাঝখানে কুতিনহোকে খুঁজে পেল, ব্রাজিলিয়ান ফরোয়ার্ডের আশপাশে রিয়াল মাদ্রিদের কোনো খেলোয়াড় নেই (১-০)! এরপরও যে রিয়াল ম্যাচে ফিরেছে, সেটা বলার সুযোগ নেই। বল দখল আর সুযোগ তৈরিতে স্বাগতিক দলই এগিয়ে ছিল। ১৯ মিনিটে ব্যবধান দ্বিগুণ হয়ে যেতে পারত। নাচোর ভুলে বল পেয়ে ব্রাজিলিয়ান আরতুরো দুর্দান্ত এক বাঁকানো শট নিয়েছিলেন। কিন্তু কোর্তোয়া ঝাঁপিয়ে পড়ে সেটা ঠেকিয়ে দেন অবিশ্বাস্যভাবে।